Tisztelt Intézmény!

Kérem, hogy az információs önrendelkezési jogról és az információszabadságról szóló 2011. évi CXII. törvény (a továbbiakban: Infotv.) 3. § 2. és 9. pontja, 14. § a) és b) pontja, 15. § (4) bek., valamint 23. §, továbbá a Ptk. képviseltre vonatkozó szabályai alapján, ügyfelem személyes adatairól szóló tájékoztatást kiadni szíveskedjenek!

Indokolás:

Az Infotv. 3. § 9. pontja szerint az önök intézménye adatkezelő, ugyanis adatkezelő minden olyan jogi személy vagy jogi személyiséggel nem rendelkező szervezet, amely önállóan vagy másokkal az adat kezelésének célját meghatározza, adatkezelésre vonatkozó döntést hoz és végrehajt vagy végrehajtat. Ilyen módon vonatkozik az önök intézményére az Infotv. adatkezelésre vonatkozó szabályai.

Az Infotv. 3. § 2. pontja alapján, az egészségügyi dokumentációban szereplő adat személyes adat. Az Infotv. 14. § a) és b) pontja alapján az érintett jogosult arra, hogy az adatkezelő (és az annak megbízásából vagy rendelkezése alapján eljáró adatfeldolgozó) által kezelt személyes adatai vonatkozásában az adatkezeléssel összefüggő tényekről az adatkezelés megkezdését megelőzően tájékoztatást kapjon (előzetes tájékozódáshoz való jog), illetve kérelmére személyes adatait és az azok kezelésével összefüggő információkat az adatkezelő a rendelkezésére bocsássa (hozzáféréshez való jog).

A 15. § (4)bek. szerint, az adatkezelő köteles a kérelem benyújtásától számított legrövidebb idő alatt, legfeljebb azonban 25 napon belül, közérthető formában, az érintett erre irányuló kérelmére írásban megadni a tájékoztatást.

A 23. § kimondja, hogy az érintett az adatkezelő, illetve az adatfeldolgozó ellen bírósághoz fordulhat, ha megítélése szerint az adatkezelő, illetve az általa megbízott vagy rendelkezése alapján eljáró adatfeldolgozó a személyes adatait a személyes adatok kezelésére vonatkozó, jogszabályban vagy az Európai Unió kötelező jogi aktusában meghatározott előírások megsértésével kezeli.

A képviselet általános szabályairól a Polgári Törvénykönyv (továbbiakban Ptk.) 6:11. §-ben rendelkezik. Az (1) bek. szerint, ha e törvény eltérően nem rendelkezik, más személy útján is lehet jognyilatkozatot tenni. A képviselő által megtett jognyilatkozat közvetlenül a képviseltet jogosítja és kötelezi. A (2) bek. alapján, a képviseleti jog jogszabályon, bírósági vagy hatósági határozaton, létesítő okiraton vagy **meghatalmazáson** alapulhat.

A Ptk. 6:15. § (1) szerint, a meghatalmazás képviseleti jogot létesítő egyoldalú jognyilatkozat. A meghatalmazást a képviselőhöz, az érdekelt hatósághoz, bírósághoz vagy ahhoz a személyhez kell intézni, akihez a meghatalmazás alapján a képviselő jognyilatkozatot jogosult tenni. A (2) bek. rögzíti, hogy a meghatalmazáshoz olyan alakszerűségek szükségesek, amilyeneket jogszabály a meghatalmazás alapján megtehető jognyilatkozatra előír. A (3) bek. pedig megállapítja, hogy a meghatalmazás visszavonásig érvényes.

Együttműködésükért előre is köszönettel:

……………………….(Város), 2020. …………………

Aláírás:  …………………………………………………